ETA:n sekakomitean päätös N:o 23/2000, tehty 25 päivänä helmikuuta 2000, ETA-sopimuksen liitteen XXI (Tilastot) muuttamisesta



Virallinen lehti nro L 103 , 12/04/2001 s. 0048 - 0050



ETA:n sekakomitean päätös N:o 23/2000, tehty 25 päivänä helmikuuta 2000, ETA-sopimuksen liitteen XXI (Tilastot) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XXI muutettiin 28 päivänä tammikuuta 2000 tehdyllä ETA:n sekakomitean päätöksellä N:o 16/2000(1). (2) Sopimuksen yhdenmukaisuuden säilyttämiseksi tilastojen alalla ja sellaisten johdonmukaisten ja vertailukelpoisten tilastotietojen tuottamisen ja julkaisemisen turvaamiseksi, joita tarvitaan kaikkien Euroopan talousalueen taloutta, sosiaalisia oloja ja ympäristöä koskevien oleellisten näkökohtien kuvaamiseksi ja tarkkailemiseksi, on tullut tarpeelliseksi ottaa osaksi sopimuksen liitettä XXI useita säädöksiä, jotka Euroopan yhteisö on antanut sen jälkeen, kun liitteeseen XXI viimeksi tehtiin muutoksia, ON PÄÄTTÄNYT SEURAAVAA: 1 artikla Muutetaan sopimuksen liite XXI tämän päätöksen liitteen mukaisesti. 2 artikla Komission asetusten (EY) N:o 2700/98(2), (EY) N:o 2701/98(3), (EY) N:o 2702/98(4), (EY) N:o 2645/98(5) ja (EY) N:o 2646/98(6) islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaisia. 3 artikla Tämä päätös tulee voimaan 26 päivänä helmikuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(7). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä helmikuuta 2000. ETA:n sekakomitean puolesta F. Barbaso Puheenjohtaja (1) Ks. tämän virallisen lehden s. 32. (2) EYVL L 344, 18.12.1998, s. 49. (3) EYVL L 344, 18.12.1998, s. 81. (4) EYVL L 344, 18.12.1998, s. 102. (5) EYVL L 335, 10.12.1998, s. 22. (6) EYVL L 335, 10.12.1998, s. 30. (7) Valtiosäännön asettamista vaatimuksista ei ole ilmoitettu. LIITE ETA:n sekakomitean päätökseen N:o 23/2000 Muutetaan sopimuksen liite XXI (TILASTOT) seuraavasti: A YRITYSTOIMINTATILASTOT Lisätään 1 kohdan (neuvoston asetus (EY) N:o 58/97) jälkeen kohdat seuraavasti: "1a. 398 R 2700: Komission asetus (EY) N:o 2700/98, annettu 17 päivänä joulukuuta 1998, yritystoiminnan rakennetilastoja varten vahvistetuista ominaisuustietojen määritelmistä (EYVL L 344, 18.12.1998, s. 49). 1b. 398 R 2701: Komission asetus (EY) N:o 2701/98, annettu 17 päivänä joulukuuta 1998, yritystoiminnan rakennetilastoja varten tuotettavista tietosarjoista (EYVL L 344, 18.12.1998, s. 81). 1c. 398 R 2702: Komission asetus (EY) N:o 2702/98, annettu 17 päivänä joulukuuta 1998, yritystoiminnan rakennetilastojen toimittamisessa noudatettavasta teknisestä muodosta (EYVL L 344, 18.12.1998, s. 102)." B ULKOMAANKAUPAN TILASTOT Korvataan 9 kohdan (komission asetus (EY) N:o 2317/97) teksti seuraavasti: "398 R 2645: Komission asetus (EY) N:o 2645/98, annettu 9 päivänä joulukuuta 1998, yhteisön ulkomaankauppatilastojen ja jäsenvaltioiden välisen kaupan tilastojen maaluokituksesta (EYVL L 335, 10.12.1998, s. 22)." C TALOUSTILASTOT Lisätään 19 f kohdan (komission asetus (EY) N:o 2454/97) jälkeen kohta seuraavasti: "19g. 398 R 2646: Komission asetus (EY) N:o 2646/98, annettu 9 päivänä joulukuuta 1998, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistetun kuluttajahintaindeksin tariffien käsittelyyn liittyvien vähimmäisstandardien osalta (EYVL L 335, 10.12.1998, s. 30)."